
A Horthy-kor politikai elitje
Memoár elemzések tükrében
Dolgozatom a két világháború közötti magyar társadalomnak egy igen szűk csoportjával, az úgynevezett politikai elittel foglalkozik. A politikai elitet nem „kívülről” hanem „belülről”–személyes önéletírások segítségével igyekszem feltérképezni.
A dolgozat keretét a bevezető és az összegző fejezet adja, a kettő közötti részt további öt egységre osztható, melyek az alábbi módon épülnek fel.
Az első fejezetben röviden definiálom az elitet, mint társadalmi csoportot. A második részben meghatározom, hogy mit értek elit illetve elitek alatt a két világháború közötti magyar társadalomban, a fejezet folytatásaképp hosszabban írok a politikai elitről, továbbá annak változásáról a Horthy-korban. A harmadik fejezetben bemutatom a forrásaim műfaji sajátosságai, valamint azoknak „olvasási módja” illetve pár szót fogok szólni a memoárok keletkezéseinek történetéről továbbá olvasó közönségéről is. A negyedik szekcióban ismertetem az itt vizsgált három önéletíró életútját, ahogyan ők azt elbeszélik visszaemlékezéseikben.
Az ötödik fejezetében a három önéletíró életútját összevetve végzek összehasonlító elemzést; ebben hosszabban kitérek az egyes életutakban megfigyelhető hasonlóságokra, illetve különbségekre. Szó lesz az iskolarendszer szerepéről, a későbbi karriermintákról, valamint a politikai elitbe való be- és kikerülésről, továbbá a személyes döntések mögött meghúzódó egyéni értékrendekről is.
A befejező részben röviden összegzem, hogy mik az előnyei a memoároknak a hagyományosan vett történeti dokumentumokkal szemben.



